अब थोडी चर्चा विषय वस्तु और तथ्यों के चाकचौबंद पर। विष्णुगुप्त ने पुस्तक के विषय वस्तु निर्धारण करने में राजनीतिक दूरदर्शिता दिखायी है। पुस्तक का पहला चैप्टर वंशवाद को लेकर है। पहले चैप्टर का शीर्षक है ‘वंशवाद का नंग्न तांडव, अखिलेश का पत्नी प्रेम’। इस शीर्षक से लेखक ने न केवल मुलायम की बल्कि अखिलेश की वंशवादी राजनीति पर गंभीर चोट की है। लेखक ने साफ तौर पर कहा है कि राम मनोहर लोहिया के सिद्धांत का अनुयायी कहने वाले मुलायम सिंह यादव और उनके पुत्र अखिलेश यादव ने वंशवाद की राजनीति में जवाहर लाल नेहरू को भी मात दी दी है।